Държавен вестник, бр. 103, 2024 г., стр. 54

СТР.  54	
Д Ъ Р Ж А В Е Н  В Е С Т Н И К 	
БРОЙ  103
(3) Действащата в момента тарифа трябва 
да е показана (индикирана).
(4) В случаите на няколко стойности, 
представяни от единичен дисплей, трябва да 
е възможно показване на съдържанието на 
всички съответни памети. При изобразяване 
на паметта трябва да е възможно идентифи­
цирането на всяка използвана тарифа, а при 
дисплей с автоматична последователност всяко 
изобразяване на регистъра за целите на от­
читане трябва да се задържа за минимум 5 s.
Чл. 385. Показанието на натрупаната по 
време на употреба обща електрическа енергия 
трябва да е невъзможно да се промени.
Чл. 386. При статични електромери с елек­
тронен дисплей постоянната памет трябва да 
може да се съхрани минимум четири месеца.
Чл. 387. (1) Всеки електромер по чл. 375, 
ал. 1, т. 1 и 2 трябва да носи най-малко след­
ната информация:
1. името или търговската марка на про­
изводителя;
2. означението на типа и знак за одобрение 
на типа;
3. броя на фазите и броя на проводниците, 
за които е пригоден електромерът (например 
еднофазен двупроводников); тези маркировки 
могат да бъдат заменени с графични знаци;
4. серийния номер и годината на произ­
водство; ако серийният номер е маркиран 
на табелка, поставена на капака, този номер 
трябва да е маркиран също и на основата на 
електромера или запомнен в енергонезависи­
мата памет на електромера;
5. предписаното напрежение;
6. основния и максималния ток за елек­
тромери за директно свързване (означават се 
например така: 10 – 40 A или 10 (40) А – за 
електромери с основен ток 10 А и максима­
лен ток 40 А); за електромери, свързани през 
трансформатори, обявеният вторичен ток на 
трансформатора/трансформаторите, към кой­
то/които трябва да е свързан електромерът 
(означава се например така: /5 А); обявеният 
и максималният ток на електромера могат 
да бъдат включени към означението на типа;
7. предписаната честота в херца;
8. константата на електромера;
9. класa на електромера;
10. предписаната температура, ако е раз­
лична от 23 °С;
11. знак двоен квадрат за електромери с 
изолираща кутия с клас на защита II.
(2) Информацията по ал. 1, т. 1 – 3 може 
да бъде дадена на външна табелка, прикре­
пена постоянно към капака на електромера. 
Информацията по ал. 1, т. 4 – 11 трябва да е 
маркирана на табелка на електромера. Мар­
кировката от външната страна на електромера 
трябва да е неизтриваема, ясна и четлива.
(3) Електромерът може да носи и друга 
информация (място на производство, инфор­
мация за собственост, търговско описание, 
специален сериен номер, идентификационния 
номер на схемата за свързване).
(4) Върху всеки електромер трябва да е не­
изтриваемо маркирана схемата на свързване. 
Ако клемите на електромера са маркирани, 
тази маркировка трябва да е нанесена и върху 
схемата.
(5) При трифазните електромери се посочва 
последователността на фазите, за която са 
предназначени.
(6) Схемите на свързване могат да бъдат 
показани чрез идентификационна фигура.
(7) Всеки електромер по чл. 375, ал. 1, 
т. 3 трябва да е означен съгласно Наредбата 
за съществените изисквания и оценяване на 
съответствието на средствата за измерване.
Чл. 388. Техническото досие на електроме­
рите по чл. 375, ал. 1, т. 1 – при одобряване 
на типа трябва допълнително да съдържа:
1. предназначение на средството за из­
мерване;
2. специфични данни, необходими за иден­
тификация на типа;
3. схеми на свързване и маркировка на 
клемите.
Чл. 389. Знаците от първоначалната про­
верка (пломбите) се поставят на електромерите 
по такъв начин, че достъпът до вътрешните 
работни части да е възможен само след раз­
рушаването им.
Чл. 390. За електромерите се определят 
следните класове на точност:
1. електромери за активна енергия: 0,2S; 
0,5S; 0,5; 1,0; 2,0;
2. електромери за реактивна енергия: 0,5S; 
1S; 1; 2,0; 3,0;
3. електромери по чл. 375, ал. 1, т. 3: индекс 
за класове А, В и С.
Чл. 391. Границите на грешките трябва 
да са:
1. за електромеханични електромери за 
активна енергия (клас 0,5; 1; 2 и с индекси за 
класове А и В) – съгласно приложение № 22;
2. за статични електромери за активна 
енергия (клас 1; 2; 0,2S; 0,5S и с индекси за 
класове А, В и С) – съгласно приложение № 23;
3. за статични електромери за реактивна 
енергия – съгласно приложение № 24.
Чл. 392. (1) Електромерите по чл. 375, 
ал. 1, т. 1 се предоставят на пазара и/или се 
пускат в действие след одобряване на типа и 
първоначална проверка и подлежат на пос­
ледващи проверки.
(2) Електромерите по чл. 375, ал. 1, т. 2 с 
валидно удостоверение за одобрен тип, пус­
нати в действие след първоначална проверка 
до 30 октомври 2016 г., подлежат на послед­
ващи проверки.